open-index/open-wikipedia-markdown huggingface dataset:
Šunková saláma

náhľad|Textúra šunkovej salámy
náhľad|Šunková saláma krájaná
náhľad|Štangľa hydinovej šunkovej salámy
**Šunková saláma** () je druh salámy, ktorá je podobná šunke. Sú v nej väčšie kusy chudého bravčového mäsa, ktoré si zachováva typickú chuť naloženého mäsa.

## Charakteristika
Kvalitná šunková saláma obsahuje viac ako 80% chudého bravčového mäsa, 5% tučného bravčového a asi 10% hovädzieho mäsa. Ide o jemne korenený výrobok, plnený do umelých papierových alebo do hovädzích hrubých čriev.

Po zrušení záväznosti bývalých štátnych a podnikových noriem začiatkom 90. rokov 20. storočia došlo k prudkému zníženiu jeho kvality.

## Výroba
Podľa súčasnej legislatívy nesmie šunková saláma obsahovať mechanicky separované hydinové mäso. Preto sa pri lacných nekvalitných šunkových salámach používajú ako náhradkové zložky voda so zahusťovadlami, kožou, dochucovadlami a ďalšou prídavné látky.

## Referencie

## Pozri aj
* šunka
* saláma

## Zdroj

Kategória:Salámy
SBS

**SBS** môže byť skratka pre:

* juhokórejský národný rozhlasový a televízny vysielateľ, pozri Seoul Broadcasting System
* austrálsky hybridný verejnoprávny vysielateľ, pozri Special Broadcasting Service
* jednotka špeciálnych síl Kráľovského námorníctva Spojeného kráľovstva, pozri Special Boat Service
* súkromná bezpečnostná služba

## Iné projekty
Randall a Hopkirk

***Randall a Hopkirk*** () je britský detektívny seriál z rokov 19691970. Hlavnými hercami seriálu sú Mike Pratt, Kenneth Cope a Annette Andre. Seriál vyobrazuje život detektíva Jeffa Randalla a jeho kamaráta Marty Hopkirka, ktorý sa premenil na ducha.

Napriek popularite seriálu v Spojenom kráľovstve aj v USA sa projektu nepodarilo natočiť druhú sériu. Seriál bol obnovený v roku 2000 s duom a Vica Reevesa a Boba Mortimera. Žiaľ, oživenie série nebolo tak úspešné, vzniklo iba 13 dielov.

## Opis seriálu
Seriál vytvorili skúsený televízny scenárista Dennis Spooner a producent Monty Berman ako komediálnu drámu o zlyhávajúcom súkromnom vyšetrovateľovi a jeho asistentovi. Prvá epizóda *My Late Lamented Friend and Partner* vytvára líniu, pri ktorej je Marty Hopkirk zabitý rýchlym autom. Jeho ducha, náhodne uväzneného vo fyzickom svete, môže vidieť iba jeho bývalý partner Jeff Randall, ktorý sa snaží zachovať medzi ľuďmi tajomstvo o existencii Hopkirkovho ducha. Ako sa ukázalo, mať v tíme ducha je veľmi užitočné, pokiaľ ide o riešenie prípadov.

## Herecké obsadenie

### Hlavné postavy
* Mike PrattJeff Randall
* Kenneth CopeMarty Hopkirk
* Annette AndreJeannie Hopkirk

### Ostatné postavy
* Ivor Deaninšpektor Hinds
* Richard Kerleyseržant

## Diely

## Referencie

## Pozri aj
* ''Randall a Hopkirk'' (seriál z roku 2000)

## Externé odkazy

* 
* 
* 
* 

Kategória:Britské televízne seriály
Kategória:Televízne seriály z roku 1969
1. slovenská futbalová liga žien 2024/2025

**1. slovenská futbalová liga žien 2024/2025** (názov podľa sponzora: **Demišport liga 2024/2025**) je 32. ročník najvyššej futbalovej súťaže žien. Sezóna začala prvým kolom 10. augusta 2024 a skončila 24. mája 2015.

Majsterkami Slovenska sa po štvrtýkrát stali futbalistky zo Spartaku Myjava, ktoré dokázali vyhrať 24 z 26 zápasov, jedinú prehru zaznamenali v 5. kole nadstavbovej časti proti Slovanu Bratislava a jednu remízu mali s KFC Komárno v 3. kole nadstavbovej časti.

Do 2. ligy zostúpili futbalistky z MFK Dukla Banská Bystrica.

## Základná časť
Základná časť začala 10. augusta 2024 a skončila 15. marca 2025. Malo 18 kôl. Spartak Myjava v základnej časti nestratili ani jeden bod. Do skupiny o titul postúpilo prvých 5 tímov a zvyšných 5 tímov bude súperiť v skupine o záchranu.

### Tabuľka

Zdroj.

### Zápasy

Zdroj.

**Poznámka:** modrá: víťazstvo domácich; žltá: remíza; červená: víťazstvo hostí

## Nadstavbová časť
V skupinách o titul a udržanie každý tím odohral 8 zápasov. Zápasy nadstavbovej časti začali 22. marca 2025 a skončili 24. mája 2025.

### Skupina o titul

#### Tabuľka

Zdroj.

Tabuľka je aktualizovaná k dátumu 19.5.2025.

#### Zápasy

Zdroj.

**Poznámka:** modrá: víťazstvo domácich; žltá: remíza; červená: víťazstvo hostí

### Skupina o udržanie sa

#### Tabuľka

Zdroj.

Tabuľka je aktualizovaná k dátumu 19.5.2025.

#### Zápasy

Zdroj.

**Poznámka:** modrá: víťazstvo domácich; žltá: remíza; červená: víťazstvo hostí

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2024
Kategória:Futbal v 2025
God of Angels Trust

***God of Angels Trust*** (skrátene ***G. O. A. T.***) bude deviaty štúdiový album dánskej heavy metalovej skupiny Volbeat, ktorý 6. júna 2025 vydajú vydavateľstvá Vertigo, Republic a Universal Records. Ide o prvý album bez gitaristu Roba Caggiana, ktorý sa so skupinou rozišiel 5. júna 2023.

V lete 2024, rok po Caggianovom odchode a po ročnej zotavovacej prestávke po operácii hrdla, ako aj po angažovaní sa v skupine Asinhell, začal Poulsen skladať piesne pre nový album. Na novom materiáli pracoval tri týždne s bubeníkom Jonom Larsenom a basgitaristom Kasparom Boyem Larsenom a o necelý mesiac mal zaranžovanú polovicu albumu. Na jeseň 2024 skupina začala nahrávať v štúdiu ich dlhoročného producenta Jacoba Hansena. Poulsenovu túžbu pracovať čo najrýchlejšie je možné sledovať počas celého procesu nahrávania, pričom chcel zachytiť „naliehavý a okamžitý“ zvuk s „čo najmenším počtom záznamov“. Skupina hrala prezenčne v štúdiu a nahrávanie dokončila už po 13 dňoch, čím sa stala najrýchlejšou nahrávkou skupiny Volbeat.

V prípade *God of Angels Trust* mala skupina Volbeat v úmysle „opustiť všetky pravidlá písania piesní“ a vymaniť sa z konvencií, aby sa vydal novými tvorivými cestami. Hlavný spevák Michael Poulsen zvolil „viac nekonvenčný prístup“ pri skladaní s cieľom odpútať sa od pravidiel a štruktúr. Výsledkom je, že album je „rázny“ s „mocnou kombináciou“ chytľavých melódií a sviežej energie.

## Zoznam skladieb
# „Devils Are Awake“ – 4:54
# „By a Monster’s Hand“ – 3:42
# „Acid Rain“ – 4:44
# „Demonic Depression“ – 3:58
# „In the Barn of the Goat Giving Birth to Satan's Spawn in a Dying World of Doom“ – 4:18
# „Time Will Heal“ – 4:45
# „Better Be Fueled Than Tamed“ – 4:01
# „At the End of the Sirens“ – 5:14
# „Lonely Fields“ – 4:52
# „Enlighten the Disorder (By a Monster’s Hand Part 2)“ – 3:42

## Obsadenie
### Volbeat
* Michael Poulsen – spev, rytmická gitara
* Jon Larsen – bicie
* Kaspar Boye Larsen – basgitara 
### Hosťujúci umelci
* Flemming C. Lund – sólová gitara

## Referencie

Kategória:Hudobné albumy z 2025
Kategória:Albumy skupiny Volbeat
Píľanka

**Píľanka** je vodný tok v Spišsko-gemerskom krase na území okresu Spišská Nová Ves. Je to pravostranný prítok Veľkej Bielej vody s dĺžkou približne 4,2 km a je tokom VI. rádu. Preteká Národným parkom Slovenský raj.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, na severných svahoch Malej Poľany (), v nadmorskej výške približne 

Prameň sa nachádza v lesnom poraste v závere doliny Piecky, nazývanej Stredné Piecky. Od prameňa tečie severozápadným až západným smerom a onedlho prekonáva prvý, Terasový vodopád. Následne priberá pravostranný prítok z doliny Predné Piecky, zakrátko prekonáva Veľký vodopád a pod ním priberá ľavostranný prítok z doliny Zadné Piecky. Pokračuje kľukatou roklinou, ktorá mení názov na Biela dolina a kde priberá už len jeden významnejší ľavostranný prítok. Na dolnom toku opúšťa Piecky a vteká do Pílskej doliny, kde vedie okrajom osady Píla a stáča sa na sever. Istý čas pokračuje súbežne s Veľkou Bielou vodou, do ktorej sa však onedlho, v nadmorskej výške približne  vlieva. 

Z osady Píla vedie súbežne s potokom  žlto značený turistický chodník až na rázcestie Piecky, vrch. Potok patrí do širšieho povodia rieky Slaná.

Potok pramení a preteká iba katastrálnym územím obce Hrabušice v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras
* Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Spišská Nová Ves
Kategória:Hrabušice
Chryzantémovka (Argyranthemum)

**Chryzantémovka** () je endemický rod rastlín ktorý zastupuje cez 20 druhov z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*). Prirodzený areál rodu zahŕňa Kanárske ostrovy, Madeiru a ostrovy Selvagens.

## Opis
Chryzantémovka zastupuje kry alebo polokry. Byľ je jednotlivá, vystúpavá až vzpriamená, zvyčajne rozkonárená, vysoká 10 až 150 cm.

Listy sú byľové, striedavé, stopkaté alebo sediace, čepeľ je podlhovastá alebo obrátene vajcovitá až kopijovitá, jeden až trikrát perovito strihaná.

Úbory sú lúčovité, jednotlivé alebo v riedkom chocholíkovitom súkvetí. Zákrov je pologuľovitý, troj až štvorradý, s priemerom 6 až 22 mm. Zákrovné listene sú v počte 6 až 22, nerovnaké, vajcovité až obrátene kopijovité. Lôžko úboru je vypuklé až kužeľovité. Lúčovité kvety sú v počte 12 až 35, piestikovité, plodné, zvyčajne biele, niekedy žlté alebo ružové. Rúrkovité kvety sú početné, obojpohlavné, plodné, žlté. Korunný lem je zvončekovitý, päťzubý.

Plodmi sú dvojtvaré nažky. Z lúčovitých kvetov sú trojuholníkovité a krídlaté, z rúrkovitých kvetov sú stlačene štvorhranné. Všetky nažky sú rebrovité, holé, niekedy medzi rebrami žliazkato bodkované.

Zo zástupcov tohto rodu sa u nás často pestuje chryzantémovka kríčkovitá (*Argyranthemum frutescens*), ktorá sa v skleníkoch dokáže udržať aj viac rokov.

## Zoznam druhov
V rámci rodu eviduje databáza semenných rastlín POWO tieto súčasné druhy:
* *[[Argyranthemum adauctum]]* 
* *[[Argyranthemum broussonetii]]* 
* *[[Argyranthemum callichrysum]]* 
* *[[Argyranthemum coronopifolium]]* 
* *[[Argyranthemum dissectum]]* 
* *[[Argyranthemum escarrei]]* 
* *[[Argyranthemum filifolium]]* 
* *[[Argyranthemum foeniculaceum]]* 
* *[[Argyranthemum frutescens]]* 
* *[[Argyranthemum gracile]]* 
* *[[Argyranthemum haematomma]]* 
* *[[Argyranthemum haouarytheum]]* 
* *[[Argyranthemum hierrense]]* 
* *[[Argyranthemum lemsii]]* 
* *[[Argyranthemum lidii]]* 
* *[[Argyranthemum maderense]]* 
* *[[Argyranthemum pinnatifidum]]* 
* *[[Argyranthemum sundingii]]* 
* *[[Argyranthemum sventenii]]* 
* *[[Argyranthemum tenerifae]]* 
* *[[Argyranthemum thalassophilum]]* 
* *[[Argyranthemum webbii]]* 
* *[[Argyranthemum winteri]]* 

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Pan Tau

***Pan Tau*** je česko-slovensko-nemecko-rakúsky komediálny seriál z rokov 19711978 režiséra Jindřicha Poláka. Príbeh ide podľa knihy Ota Hofmana a scenára od Hofmana a režiséra Poláka. Hlavú úlohu pána Taua stvárňuje český herec Otto Šimánek.

## Vysielanie
V rokoch 1969 až 1972 vznikla prvá séria trinástich epizód, ktoré boli uvedené najprv v kinách a neskôr v televízii. V Česko-slovenskej televízii bol seriál prvýkrát uvedený v decembri 1972. Pre veľký úspech bolo v rokoch 1973 až 1975 natočených ďalších trinásť dielov, tentoraz určených iba pre televízne uvedenie. Posledná séria vznikla v rokoch 1977 až 1978 a obsahovala sedem dielov. Hlavná postava sa objavila aj celovečernom filme *Pan Tau*, ktorý bol natočený v nemecko-československej koprodukcii v roku 1988.

V roku 2020 bol odvysielaný nemecko-britský štrnásť dielny televízny seriál, v ktorom pána Taua stvárnil Matt Edwards.

## Herecké obsadenie

### Hlavné postavy
* Otto Šimánekpán Tau
* František Filipovskýdedko Urban
* Jiřina BohdalováHelena Urban
* Vladimír Menšík Josef Urban
* Gustav Bubníkchlapec
* Magda KrížkováKáta

#### Vedľajšie postavy
* Veronika HelcelováClaudie
* Vlastimil BrodskýMálek
* Jan WerichPan Viola
* Josef FilipEmil
* Michal HofbauerOtík
* Václav Steklmeteorológ

## Diely a série

### 1. séria

### 2. séria

### 3. séria

## Drobnosti
* V roku 1970 sa vtedy neznáma Ivana Marie Zelníčková (neskôr Ivana Trump) objavila v Pan Tau v sezóne 1, epizóda 3 „Pán Tau na horách“, čo bola jej prvá televízna rola.

## Galéria

Súbor:Třešť-Tau2014.jpg|Drevená socha pana Tau v Třešti, rodnom meste herca Otta Šimánka.
Súbor:Dřevěná socha Pan Tau v Třešti (Q67181133) 04.jpg
Súbor:Automobilové klenoty 2019 A29. Tatra 12.jpg


## Referencie

## Iné projekty

## Externé odkazy

* 
* 
* 
* 

Kategória:Česko-slovenské televízne seriály
Kategória:Televízne seriály z roku 1971
Pan Tau (rozlišovacia stránka)

**Pan Tau** môže byť:

* nemecko-československý krátkometrážny film z roku 1966, pozri Pan Tau (film z roku 1966)
* česko-slovenský televízny seriál z rokov 19701979, pozri Pan Tau
* nemecko-československý film z roku 1988, pozri Pan Tau (film z roku 1988)
* nemecký televízny seriál z roku 2020, pozri Pan Tau (seriál z roku 2020)
Chryzantémovka kríčkovitá

**Chryzantémovka kríčkovitá** () je druh drevnatej rastliny rodu chryzantémovka, z čeľade astrovité (*Asteraceae*). Prirodzene sa vyskytuje iba na Kanárskych ostrovoch.

## Opis
Chryzantémovka kríčkovitá je bohato rozkonárený, 30 až 90 cm vysoký, holý alebo riedko chlpatý poloker. Konáre sú vystúpavé až vzpriamené.

Listy sú striedavé, stopkaté, viacmenej mäsité, modrozelené. Čepeľ je v obryse elipsovitá až elipsovito kopijovitá, spravidla jeden až dvakrát perovito strihaná, dlhá 10 až 80 mm, široká 40 až 60 mm.

Úbory sú lúčovité, dlho stopkaté, s priemerom 30 až 60 mm, usporiadané v riedkom chocholíkovitom súkvetí. Zákrov je pologuľovitý, 3 – 4-radový, s priemerom 6 až 13 mm. Zákrovné listene sú bylinné, trojuholníkovité až kopijovité, so suchoblanitým lemom. Lôžko úboru je kužeľovité, nahé. Kvety sú silne aromatické. Lúčovité kvety sú piestikovité, plodné, úzko elipsovité, biele alebo ružové, dlhé do 13 mm. Rúrkovité kvety sú obojpohlavné, neplodné, žlté.

Plodmi sú dvojtvaré nažky. Z lúčovitých kvetov sú trojboké, s tromi krídlami, dlhé 3 až 5 mm. Nažky z rúrkovitých kvetov sú obrátene kužeľovité, nepravidelne rebrovité, s jedným krídlom, dlhé do 4 mm, s chocholcom alebo bez neho. Chocholec je korunkový, zúbkatý.

## Rozšírenie
Chryzantémovka kríčkovitá pochádza z Kanárskych ostrovov, kde rastie na morskom pobreží, s výskytom až do výšky . Na Slovensku sa často pestuje, splanenie však nebolo zaznamenané.

## Význam a využitie
Z druhu bolo vyšľachtených mnoho kultivarov, napríklad s plným úborom 'Floribunda', žlto kvitnúci 'Étolie d' Or', 'Mary Wootton' s ružovými rúrkovitými a bielymi lúčovitými kvetmi a zakrpatený 'Annie Petile'. Ľahko prezimujú a v skleníkoch sa udržujú aj niekoľko rokov.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Argyranthemum frutescens subsp. canariae]]* 
* *[[Argyranthemum frutescens subsp. foeniculaceum]]* 
* *[[Argyranthemum frutescens subsp. frutescens]]*
* *[[Argyranthemum frutescens subsp. gracilescens]]* 
* *[[Argyranthemum frutescens subsp. parviflorum]]* 
* *[[Argyranthemum frutescens subsp. pumilum]]* 
* *[[Argyranthemum frutescens subsp. succulentum]]* 

## Referencie

## Iné projekty

## Externé odkazy
* chryzantémovka kríčkovitá na stránke iNaturalist.

Kategória:Flóra na Slovensku
kríčkovitá
Kategória:Nepôvodné druhy rastlín
Kategória:Okrasné rastliny
Kategória:Rastliny s bielymi kvetmi
Kategória:Rastliny so žltými kvetmi
Thomas Cup

**Thomas Cup** je bedmintonový turnaj označovaný aj ako **Majstrovstvá sveta mužských družstiev v bedmintone**. Je to medzinárodná bedmintonová súťaž mužských tímov členských krajín Svetovej bedmintonovej federácie (BWF). Turnaj sa prvý krát uskutočnil v roku 1949 a konal sa každé tri roky. Od roku 1982 sa turnaj organizuje každé dva roky.

V záverečnej fáza turnaja je 16 tímov, ktoré súťažia spolu na jednom mieste v hostiteľskej krajine. Turnaj sa koná súbežne so záverečnou fázou majstrovstiev sveta ženských družstiev, Uber Cupom (prvýkrát sa konal v rokoch 19561957). Od roku 1984 sa tieto dva poháre konajú súbežne. Thomas Cup a v menšej miere aj Uber Cup patria medzi „najväčšie“ a najprestížnejšie pravidelne sa konajúce bedmintonové podujatia z hľadiska záujmu hráčov a fanúšikov.

V doterajšej histórii získalo titul iba šesť krajín. Najúspešnejším tímom je Indonézia, ktorá vyhrala titul 14-krát. Čína, ktorá začala súťažiť až od roku 1982 má doteraz 11 titulov, zatiaľ čo Malajzia získala 5 titulov.

Japonsko sa stalo štvrtou krajinou, ktorá vyhrala Thomas Cup, keď vo finále v roku 2014 porazilo Malajziu 3:2. Dánsko sa stalo prvým Európskym tímom a piatym národom, ktorý vyhral Thomas Cup po tom, čo vo finále v roku 2016 porazilo Indonéziu 3:2. Bol to prvý a jediný prípad, kedy vyhral šampionát neázijský tím. India je celkovo šiestou krajinou, ktorá vyhrala Thomas Cup, keď v roku 2022 porazila Indonéziu 3:0.

Počet miest z jednotlivých regiónov sveta na záverečný šampionát:

## Výsledky
### 1949 – 1982

### 1984 – 1988

### 1990 – súčasnosť

## Tabuľka úspešnosti krajín
* Aktualizované po turnajji v roku 2024 v Chengdu, Čína.

## Poznámky


## Referencie

## Externé odkazy
*BWF: Thomas Cup

## Zdroj

Kategória:Bedmintonové súťaže
Uber Cup

**Uber Cup** je bedmintonový turnaj označovaný aj ako **Majstrovstvá sveta ženských družstiev v bedmintone**. Je to medzinárodná bedmintonová súťaž ženských tímov členských krajín Svetovej bedmintonovej federácie (BWF). Turnaj sa prvý krát uskutočnil v roku 1957 a konal sa každé tri roky.
Od roku 1984 sa turnaj koná v dvojročných intervaloch spolu s Thomas Cupom čo je rovnaký turnaj mužských družstiev.
Turnaj je pomenovaný po bývalej britskej hráčke bedmintonu Betty Uber, ktorá v roku 1950 dostala nápad usporiadať podujatie pre ženy podobné mužským. 
Žrebovala úvodný turnaj v rokoch 1956–1957, ktorý sa konal v Lytham St. Annes v Lancashire v Anglicku.

Pohár má podobný formát ako mužská súťaž Thomas Cup. Najúspešnejším tímom je Čína, ktorá získala 16 titulov. Japonsko je druhé, doteraz vyhralo titul 6-krát, nasleduje Indonézia a Spojené štáty, každý s 3 pohármi majstrov.

## Výsledky

### 1957–1981

### 1984–1988

### 1990–súčasnosť

## Tabuľka úspešnosti krajín
* Aktualizované po turnaji v roku 2024 v Čcheng-tu, Čína.

## Poznámky


## Referencie

## Externé odkazy
*BWF: Uber Cup

## Zdroj

Kategória:Bedmintonové súťaže
Klindamycín

náhľad|Štruktúra klindamycínu
**Klindamycín** (tiež **clindamycín**) je linkozamínové antibiotikum, ktoré inhibuje proteosyntézu väzbou na bakteriálny ribozóm a to tak, že inhibuje translokáciu na 50S podjednotke ribozómu. Klindamycín je účinný nielen proti baktériám, ale aj hubám a prvokom, preto sa využíva aj pri terapii toxoplazmózy alebo malárie. Klindamycín sa používa aj pri terapii sexuálne prenosných chorôb ako sú chlamýdiové infekcie vyvolané *[[Chlamydia trachomatis]]*. U ľudí neliečených na HIV, ktorí sa dostali do štádia AIDS sa klindamycín využíva terapiu toxoplazmovej encefalitídy vyvolanej prvokom *[[Toxoplasma gondii]]* a na terapiu zápalu pľúc (pneumocystóza) vyvolaného hubou *Pneumocystis jirovecii*.

## Terapeutické indikácie klindamycínu

## Farmakokinetické vlastnosti klindamycínu
Klindamycín sa výborne vstrebáva z GIT do krvi, biologická dostupnosť je až 90 %. Distribučný objem klindamycínu je veľký 1,1 L/kg, pričom na bielkoviny plazmy sa viaže až z 93&nbsp;%. Klindamycín vo vysokých koncentráciách preniká do biologických tekutín (okrem cerebrospinálnej tekutiny), kostí, kĺbov, nepreniká však hematoencefalickou membránou do mozgu.

Klindamycín sa metabolizuje v pečeni (najmä CYT3A4, menej CAP3A5) a vylučuje sa obličkami, preto sa biologický polča klindamycínu výrazne zvyšuje pri poruche obličiek (z 3 hodín u zdravých jedincov na 6 hodín u pacientov s renálnou insuficinciou) a pri poruche pečene (z 3 hodín u zdravých jedincov na 8 až 12 hodín u pacientov s hepatálnou insuficinciou).

## Referencie

## Pozri aj
* antibiotikum
* malária
* toxoplazmóza
* chlamýdie
* pohlavne prenosné ochorenia 

Kategória:Amidy karboxylových kyselín
Kategória:Organochloridy
Kategória:D10 - Prípravky proti akné
Kategória:G01 - Gynekologické antiinfektíva a antiseptiká
Kategória:J01 - Antibakteriálne liečivá na systémové použitie
Kategória:Základné a špeciálne esenciálne liečivá podľa WHO
Linkozamínové antibiotikum

náhľad|Štruktúra klindamycínu
**Linkozamínové antibiotikum** (tiež **linkomycínové antibiotikum**, **linkozamín,** **linkosamín, linkozamid,** **linkosamid**) je liečivo zo skupiny antiinfektív, ktoré je účinné nielen proti baktériám (antibiotikum), ale aj proti prvokom (antiprotozoikum) a hubám (antimykotikum). Linkozamínové antibiotiká sú málo toxické, preto je možné ich podávať v určitých indikáciách až v 5 gramových množstvách za deň. 

K linkozamínovým antibiotikám patrí jediné v súčasnosti používané antibiotikum klindamycín a obsolentné liečivo linkomycín. V porovnaní s klindamycínom, má linkomycín horšie farmakokinetické vlastnosti a je menej lipofilný, čoho dôsledkom sú nižšie tkanivové koncentrácie. Klindamycín má väčšiu antibakteriálnu účinnosť ako linkomycín. 
náhľad|Štruktúr linkomycínu, prvého objaveného linkozamínového antibiotika
Štruktúra linkozamínových antibiotík pozostaváva z alkylovaného derivátu prolínu a alkylovaného derivátu tioacetálu galaktózy (ide o aminocukor tiolinkozamín). Linkomycín sa od klindamycínu líši stereochémiou uhlíka, na ktorý sa viažu funkčné skupiny: chlór v prípade klindamycínu a hydroxylová skupina v prípade linkomycínu: touto izostérnou zámenou sa dosahuje vyššia lipofilita klindamycínu. 

## Referencie

## Pozri aj
* klindamycín
* linkomycín
* antibiotikum
* malária
* toxoplazmóza

Kategória:Antibiotiká
Linkomycín

náhľad|Štruktúra linkomycínu
**Linkomycín** je linkozamínové antibiotikum izolované z baktérie *Streptomyces lincolnensis*. Linkomycín sa v súčasnosti považuje za obsolentné liečivo, pretože bolo nahradené klindamycínom, ktorý má vyššiu antibakteriálnu účinnosť a výhodnejšie farmakokinetické vlastnosti. Linkomycín patrí spolu s benzylpenicilínom ku najmenej toxickým antibiotikám, preto sa môže v niektorých indikáciách podávať v niekoľko gramových množstvách denne.

## Referencie

## Pozri aj
* klindamycín
* linkozamínové antibiotikum

Kategória:J01 - Antibakteriálne liečivá na systémové použitie
Kategória:Antibiotiká
Sudirman Cup

**Sudirman Cup** je bedmintonový turnaj označovaný aj ako **Majstrovstvá sveta zmiešaných družstiev v bedmintone**. Je to medzinárodná bedmintonová súťaž zmiešaných tímov členských krajín Svetovej bedmintonovej federácie (BWF). Turnaj sa prvý krát uskutočnil v roku 1989 a koná sa každé dva roky.

V každom zápase Sudirmanovho pohára sa hrá 5 zápasov, ktoré pozostávajú z dvojhry mužov a žien, štvorhry mužov a žien a zmiešanej štvorhry. Pohár je pomenovaný po Dickovi Sudirmanovi, bývalom indonézskom hráčovi bedmintonu.

V Sudirman Cupe nie sú žiadne finančné odmeny pre hráčov. Hráči hrajú za svoje krajiny a získavajú body do svetového rebríčka BWF.

## Formát
Až do roku 2021 sa súťaž konala bez kvalifikácie. Krajiny boli rozdelené do 7 výkonnostných skupín. Len mužstvá v prvej skupine hrali o titul. Mužstvá v ostatných skupinách hrali vždy len o postup do vyššej skupiny. V prvej skupine bolo 6 tímov až do roku 2005, kedy sa počet zvýšil na 8 a neskôr v roku 2011 na 12 tímov. Mužstvá, ktoré skončili na poslednom mieste v skupine, zostúpili do nižšej skupiny pre nasledujúci ročník, s výnimkou tímu, ktorý skončil na poslednom mieste v najnižšej skupine. Mužstvá, ktoré vyhrali skupinu, postúpili do vyššej skupiny pre nasledujúci ročník. Tento systém bol naposledy použitý v roku 2009 odvtedy boli tímy zoradene podľa svetového rebríčka krajín.

Od roku 2021 sa používa nový systém s kvalifikáciou na kontinentálnych majstrovstvách zmiešaných družstiev a na záverečnom turnaji bojuje o titul až 16 mužstiev.

## Výsledky

## Tabuľka úspešnosti krajín
* Aktualizované po turnajji v roku 2025 v Sia-men, Čína.

## Externé odkazy
*BWF: Sudirman Cup

## Zdroj

Kategória:Bedmintonové súťaže
Majstrovstvá sveta juniorov v bedmintone

**Majstrovstvá sveta juniorov** v bedmintone je turnaj, ktorý organizuje Svetová bedmintonová federácia (BWF) s cieľom korunovať najlepších juniorských hráčov bedmintonu (hráčov do 19 rokov) na svete. Majstrovstvá sa konajú každoročne a pozostávajú z dvoch samostatných súťaží: majstrovstvá zmiešaných družstiev, po ktorých nasleduje majstrovstvá jednotlivcov.

## Víťazi podľa rokov

## Poznámky


## Referencie

## Externé odkazy
* Majstrovstvá sveta juniorov v bedmintone

## Zdroj

Kategória:Bedmintonové súťaže
Kategória:Majstrovstvá sveta
Sokol (pravostranný prítok Veľkej Bielej vody)

**Sokol** je vodný tok v Spišsko-gemerskom krase na území okresov Spišská Nová Ves, Poprad a Rožňava. Je to pravostranný prítok Veľkej Bielej vody s dĺžkou približne 6,4 km a je tokom VI. rádu. Preteká Národným parkom Slovenský raj.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, na severných svahoch Vrábľovej (), v nadmorskej výške približne 

Prameň sa nachádza v lokalite nazývanej Tekeliho lúka v závere doliny Veľký Sokol. Od prameňa tečie severovýchodným smerom a onedlho priberá ľavostranný prítok z lokality Juhásová. Prudko sa stáča na severozápad, vteká do Rothovej rokliny a priberá ďalší ľavostranný prítok z Brestovej dolinky. V strednej časti sa dolina nazýva Kamenné vráta, čo je zároveň najexponovanejší úsek s viacerými vodopádmi. Priberá pravostranný prítok spod Malej Poľany a neskôr aj svoj najvýznamnejší prítok, ľavostranný Malý Sokol. Na dolnom toku už nemá výraznejšie terasy ani taký prudký spád a na konci doliny Veľký Sokol ešte priberá pravostranný prítok. Vteká do Pílskej doliny, kde sa pri horárni v lokalite Sokol, v nadmorskej výške približne  vlieva do Veľkej Bielej vody. V tejto lokalite ústí do Veľkej Bielej vody aj rovnomenný, no menší, ľavostranný potok z Čiernej doliny.

Z lokality Sokol vedie roklinou súbežne s potokom  žlto značený turistický chodník až na rázcestie Glacká cesta. Potok patrí do širšieho povodia rieky Slaná.

Potok pramení na katastrálnom území obce Stratená v okrese Rožňava v Košickom kraji, neskôr jeho tok tvorí hranicu obce Hrabušice v okrese Spišská Nová Ves. Na dolnom toku ním vedie hranica Hrabušíc a obce Vernár v okrese Poprad v Prešovskom kraji.

## Referencie

## Pozri aj
* Spišsko-gemerský kras
* Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Spišská Nová Ves
Kategória:Vodné toky v okrese Poprad
Kategória:Vodné toky v okrese Rožňava
Stavenec

**Stavenec** môže byť:

* vrch na severovýchode Slovenska v pohorí Bachureň, pozri Stavenec (vrch)
* potok, ľavostranný prítok Čečejovského potoka v okrese Košice – okolie, pozri Stavenec (prítok Čečejovského potoka)
* potok, pravostranný prítok Tople v okrese Bardejov, pozri Stavenec (prítok Tople)
* potok, ľavostranný prítok Volovského potoka v okrese Snina, pozri Stavenec (prítok Volovského potoka)
Antiprotozoikum

**Antiprotozoikum** je liečivo proti infekcii vyvolanej patogénnym prvokom. Celosvetovo sú rozšírené protozoárne infekcie ako amebóza, trichomonóza, toxoplazmóza, kokcidióza, giardióza, balantidióza. Protozoárne infekcie charakteristické pre subtropické a tropické oblasti sú malária, trypanozomóza, leishmanióza, Chagasova choroba. Medzi parazitózy s výskytom aj v Európe patrí toxoplazmóza a pneumocystóza. 

Antiprotozoiká sa delia podľa podľa ochorení, ktoré liečia na:

* liečivá proti intestinálnym a vaginálnym protozoálnym infekciám,
* liečivá proti leishmanióze a trypanozomóze,
* liečivá proti toxoplazmóze,
* liečivá proti pneumocystóze,
* antimalariká.

## Referencie

## Pozri aj
* toxoplazmóza
* amebóza
* malária
* protozoárne choroby

Kategória:Liečivá
Kategória:Biocídy
Kategória:P01 - Antiprotozoálne prípravky
Kategória:Antiparazitiká
Obliehanie Viedne (rozlišovacia stránka)

**Obliehanie Viedne** (čiastočné synonymum: **Bitka pri Viedni**) môže byť:
* obliehanie Viedne uhorskými vojskami v roku 1485, pozri Obliehanie Viedne (1485)
* obliehanie Viedne Turkami v roku 1529, synonymum: Prvé obliehanie Viedne, pozri Obliehanie Viedne
* obliehanie Viedne Turkami v roku 1683, ktoré sa skončilo Bitkou pri Viedni v roku 1683, synonymum: Druhé obliehanie Viedne, pozri pod Bitka pri Viedni
* bitka o Viedeň medzi Červenou armádou a Nemeckom v apríli 1945, synonymum: Viedenská operácia, pozri Viedenská operácia
ECC83

**ECC83** (európske označenie; americké označenie: **12AX7**) je typ elektrónky – dvojitá nepriamo žeravená trióda v miniatúrnom celosklenenom prevedení s 9-vývodovou päticou noval, určená pre použitie ako odporovo viazaný nízkofrekvenčný zosilňovač napätia s vysokým ziskom alebo fázový invertor. S ohľadom na relatívne vysokú Millerovu kapacitu nie je veľmi vhodná pre vysokofrekvenčné aplikácie.

V USA bola na trh uvedená spoločnosťou RCA v roku 1947 (12AX7) s doloženým využitím v komerčne predávaných zariadeniach počnúc rokom 1949, európsky variant ECC83 bol uvedený začiatkom 50. rokov s komerčným využitím od roku 1954. V bývalom Československu typ ECC83 vyrábal podnik Tesla v Rožnove pod Radhoštěm a v Třinci, na Slovensku ho v súčasnosti vyrába spoločnosť JJ Electronic v Čadci, keďže ide o typ celosvetovo dodnes hojne využívaný v elektrónkových gitarových efektoch, zosilňovačoch a kombách,  zosilňovačoch, mikrofónnych a gramofónových predzosilňovačoch a v inej audiotechnike.

Pod označeniami E83CC, ECC803, ECC803S sa vyrábali špecializované typy so zníženou mikrofoničnosťou, zvýšenou otrasuvzdornosťou, katódou s dlhou životnosťou, užšími toleranciami, pre vojenské použitie a pod.

Stred sériovo spojených žeraviacich vlákien oboch nezávislých triódových systémov je samostatne vyvedený, čo umožňuje štyri varianty zapojenia žeravenia – sériové prúdom 0,3 alebo 0,15 A resp. paralelné napätím 6,3 alebo 12,6 V.

Napäťové zosilnenie (zisk) jednoduchého triódového zosilňovacieho stupňa bez spätnej väzby s ½ ECC83 v zapojení so spoločnou katódou a mriežkovým predpätím katódovým odporom, je v závislosti od voľby pracovného bodu a impedancií typicky v rozsahu 5090× (3439 dB), s nelineárnym skreslením (THD, IMD) v ráde jednotiek percent. Pre dosiahnutie nižšieho skreslenia, napr. pre (pred-)zosilňovače pre verný posluch (Hi-Fi), je nutné zavedenie lokálnej a/alebo celkovej negatívnej spätnej väzby. Tá zároveň znižuje výstupnú impedanciu zosilňovacieho stupňa, čo je zvyčajne rovnako žiadúce. V prípade muzikantských zosilňovačov je skreslenie naopak často žiadanou súčasťou „elektrónkového zvuku“ a pri gitarových efektoch býva cielene dosahované vybudzovaním zosilňovacieho stupňa až do oblasti limitácie („overdrive“).

## Galéria

Súbor:ECC83 var.jpg | ECC83 rôznych výrobcov
Súbor:ECC 83 Tesla.jpg | Československá ECC83 z Tesly Rožnov
Súbor:Dubulttriode darbiibaa.jpg | Tungsram ECC83 počas prevádzky
Súbor:Kondmikro.jpg | ECC83 v kondenzátorovom mikrofóne s integrovaným predzosilňovačom
Súbor:Line Magnetic LM-216IA tube amplifier. KT88 (20960610909).jpg | Dvojica ECC83 v elektrónkovom nf. zosilňovači
Súbor:TriodeECC83Characteristic1.png | Anódové voltampérové charakteristiky pri rôznych mriežkových predpätiach
Súbor:Amp classe A.jpg | Základné zapojenie triódového zosilňovacieho stupňa so spoločnou katódou s ½ ECC83


## Referencie

## Iné projekty

## Externé odkazy
* ECC83 a 12AX7 na webe *The Valve Museum*
* ECC83 a 12AX7 na webe *Radiomuseum*
* ECC83 – katalógový list Philips (19531960; 1970)
* ECC83 – katalógový list Tesla Rožnov (1959)
* ECC83S – katalógový list JJ Electronic (2015)

Kategória:Elektrónky
Kategória:Vzniklo v 1947
JJ Electronic

**JJ Electronic** (v registri zapísaná ako *JJ ELECTRONIC, s.r.o.*) je slovenská spoločnosť so sídlom v Čadci, špecializujúca sa na vývoj, výrobu a predaj elektrónok, kondenzátorov, elektrónkových zosilňovačov a ďalších súčiastok a komponentov.

História výroby vákuových elektrónok pod značkou JJ Electronic siaha do roku 1993, kedy Ján Jurčo na zariadeniach odkúpených z bývalej Tesly Třinec, v ktorej predtým pracoval, započal s niekoľkými kolegami „garážovú“ výrobu troch typov. Sortiment sa vďaka celosvetovému dopytu, povzbudenému odozvou na výstavách a v odborných časopisoch postupne rozrastal, v roku 1999 výrobu previedol zo živnosti na s. r. o., ktorá svoj výrobný program ďalej rozšírila aj o kondenzátory a elektrónkové zosilňovače. Od roku 2014 spoločnosť vedie jeho syn Tomáš Jurčo.

Väčšina firemnej produkcie elektrónok smeruje do gitarových zosilňovačov a ďalšej ozvučovacej techniky pre hudobníkov, pričom svoje modely elektrónkami tejto značky osádzajú aj najväčší výrobcovia ako americký Fender alebo britský Marshall. Menšia časť potom smeruje do zosilňovačov pre vernú reprodukciu ().

Spoločnosť je orientovaná výrazne exportne, na celkovom odbyte 16,7 milióna eur v roku 2023 sa podieľala 62 % Severná Amerika, 18 % Ázia, 17 % Európa (mimo domáci slovenský trh), 2 % ostatné zahraničie a 1 % domáci trh. Dlhodobo sa radí medzi 35 celosvetovo najväčších súčasných výrobcov elektrónok.

## Sortiment
Predzosilňovacie triódy a pentódy:
ECC81, ECC82, ECC83S, E88CC, ECC99, ECC802S, ECC803S, ECC832, EF806S, 5751, 6SL7, 6SN7, 12AY7, 12BH7.

Koncové triódy, tetródy a pentódy:
2A3, 300B, 5881, 6550, 6CA7, 6L6GC, 6V6S, 7027, 7591S, EL34, E34L, EL84, EL509S, EL844, KT66, KT77, KT88.

Usmerňovacie diódy:
5U4GB, 5Y3S, GZ34S, EZ81.

Okrem elektrónok spoločnosť vyrába aj elektrolytické a polypropylénové kondenzátory vhodné pre vyššie napätia v anódových obvodoch elektrónkových zariadení, objímky a pätice pre elektrónky aj kondenzátory, elektrónkové predzosilňovače a zosilňovače.

## Referencie

## Iné projekty

## Externé odkazy
* Oficiálny web 
* Čo má Santana so Slovenskom? Hrá na elektrónkach z Kysúc – rozhovor s Tomášom Jurčom v denníku *Trend* (2015)

Kategória:Elektrotechnické podniky na Slovensku
Kategória:Elektronické podniky
Kategória:Podniky založené v 1993
Kategória:Podniky založené v 1999
Kategória:Elektrónky
Kategória:Čadca
Pojďte pane, budeme si hrát

***Pojďte pane, budeme si hrát*** je česko-slovenský komediálny seriál z rokov 19651973, ktorí režírovali Břetislav Pojar a Miroslav Štěpánek. Ide o jedenásť diely animovaný seriál rozdelený do dvoch sérii. Dej pojednáva o živote dvoch mladých medveďov v českom Kolíne.

Okrem medveďov sa v seriáli objavujú aj iné ďalšie postavy od rozmanitých zvierat až po rôznorodé žijúce tvory.

## Dej
Hlavnými hrdinami animovaného príbehu sú dvaja medvedíci, z ktorých jeden je väčší a starší od druhého. Veľký medveď vymýšľa rôzne hry a spoločne sa tak s malým medveďom hrajú a zabávajú. Starší medveď, vymýšľa hry tak, aby z nich mal vždy čo najväčší prospech. Malý medveď má často pri sebe rôzne sladkosti a cukríky, ktoré by rád starší medveď získal. Po vymyslení nejakej aktivity, povie svojmu mladšiemu kamarátovi: „Poďte pane, budeme sa hrať.“ a tak sa hra začne.

## Obsadenie

### Hlavné postavy
V prvej sérii daboval oboch medveďov Rudolf Deyl ml. a od druhej už František Filipovský.
* malý medveď
* veľký medveď

### Ostatné postavy
* mrož Jozef
* pes, čo hrá na husle
* mačka Minda
* kocúr Macek
* prefíkaný cap Breburda

## Diely a série

### 1. séria

### 2. séria

## Galéria

Súbor:Pomník Medvědům od Kolína, Kolín.jpg|Park so sochami v Kolíne.
Súbor:Potkali se u Kolina 3.jpg
Súbor:Potkali se u Kolina 2.jpg
Súbor:Potkali se u Kolina memorial.jpg


## Referencie

## Iné projekty

## Externé odkazy

* 
* 
* 
* 

Kategória:Česko-slovenské televízne seriály
Kategória:Televízne seriály z roku 1965
Meňavka úplavičná

**Meňavka úplavičná**, **meňavka červienková** alebo **meňavka dyzenterická** () je parazitická meňavka, ktorá vyvoláva ochorenie amebózu, ktorá môže prebiehať bezpríznakovo (minor forma), pričom človek rozširuje cysty svojou stolicou, alebo s príznakmi dyzentérie (magna forma), ktorá je charakteristická krvavými a hnisavými hnačkami, ktoré sú vyvolané napádaním črevného epitelu meňavkou *Entamoeba histolytica*. Je rozšírená v tropických a subtropických krajinách s nízkou úrovňou hygieny. Človek sa infikuje kontaminovanou vodou alebo jedlom, ktoré obsahuje cysty. Ako liečivá sa používajú antiprotozoika, akým je metronidazol, ornidazol, diloxanid, jodochinol, prípadne antibiotiká ako paromamycín, doxycyklín. Očkovanie proti amebóze neexistuje, nie je možné použiť ani predexpozičnú profylaxiu (chemoprofylaxiu), prevencia je založená na dodžiavaní hygienických zásad.

## Referencie

## Iné projekty

Kategória:Meňavky
Nové Zámky (rozlišovacia stránka)

**Nové Zámky** môže byť:
* mesto na Slovensku, pozri Nové Zámky
* Pevnosť Nové Zámky
* okres na Slovensku, pozri Nové Zámky (okres)
* osmanský ejálet (a sandžak), pozri Novozámocký ejálet
Fiľakovo (rozlišovacia stránka)

**Fiľakovo** môže byť:
* mesto na Slovensku, pozri Fiľakovo
* hrad na Slovensku, pozri Fiľakovský hrad
* osmanský sandžak, pozri Fiľakovský sandžak
Školský zber

[náhľad|Školský zber papiera na [Negroidná rasa|černošskej grammar school vo Washingtone D.C. v 1. pol. 40. rokov 20. storočia]]
náhľad|Typ kontajneru využívaný pri školskom zbere papiera
**Školský zber** je školská činnosť skládkovania, ktorá je aktuálne ustanovená § 16a zákona č. 75/2015 Z. z. o odpadoch a o zmene a doplnení niektorých zákonov. 

Zbieraným materiálom je najmä papier a jeho produkty (napr. kartón alebo noviny), ale môže ísť aj o gaštany, hliníkové viečka, starý chlieb atď. Časom najväčšej popularity tejto činnosti boli 80. roky 20. storočia na základných školách v ČSSR a išlo vtedy o povinnosť, významnú udalosť školy a zároveň súťaž v hmotnosti vyzbieraného papiera. V súčasnosti školský zber organizuje menej škôl a ide o ich dobrovoľnú iniciatívu.

## Zdroje
* § 16a zákona č. 75/2015 Z. z.
* 
* 

Kategória:Školy
Kategória:Hospodárenie s odpadom
Malý Sokol (potok)

**Malý Sokol** je vodný tok v Spišsko-gemerskom krase na území okresov Poprad a Rožňava. Je to ľavostranný prítok potoka Sokol s dĺžkou približne 3,6 km a je tokom VII. rádu. Preteká Národným parkom Slovenský raj.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, na severných svahoch Štrbákovej (), v nadmorskej výške približne 

Prameň sa nachádza v závere doliny Malý Sokol, v centrálnej časti Slovenského raja. Od prameňa tečie prevažne severným smerom, bez významnejších prítokov. Preteká údolím, zovretým masívmi vrchov Vahan () na západe a Lipovec () na východe. Na strednom toku pokračuje mierne severovýchodným smerom, rovnomernou, turisticky neprístupnou roklinou úpätím Koča (). Na dolnom toku sa sklon zmierňuje a roklina rozširuje v dolinu, ktorú tu vymedzujú hrebene Hnilec a Rigeľ. V ústí do rokliny Veľký Sokol končí aj vodný tok, ktorý sa v nadmorskej výške približne  vlieva do Sokola, pravostranného prítoku Veľkej Bielej vody. Potok patrí do širšieho povodia rieky Slaná.

Potok pramení na katastrálnom území obce Stratená v okrese Rožňava v Košickom kraji, neskôr jeho tok tvorí hranicu s obcou Vernár v okrese Poprad v Prešovskom kraji.

## Referencie

## Pozri aj
* Spišsko-gemerský kras
* Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Rožňava
Chryzantémovka

**Chryzantémovka** môže byť:

* slovenský názov rodu *Argyranthemum*, pozri chryzantémovka (Argyranthemum)
* slovenský názov rodu *Glebionis*, pozri chryzantémovka (Glebionis)
Eugenia Tobal

**María Eugenia Tobalová** (* 30. november 1975, Ramos Mejía, La Matanza, Buenos Aires, Argentína) je argentínska herečka, modelka, moderátorka a producentka.

Na Slovensku je známa svojím účinkovaním v telenovelách *[[Rany z lásky]]* a *[[Láska a pomsta]]*.

## Životopis
Keď v sebe objavila vášeň pre umenie, v pätnástich rokoch začala študovať herectvo u režiséra a herca Carlosa Morena v rodnom meste Ramos Mejía, zatiaľ čo dokončovala stredoškolské štúdium. Neskôr sa presťahovala do Buenos Aires a navštevovala semináre a herecké školenia v divadle San Martín s významnými umelcami. Ďalej študovala na súkromnej Argentínskej univerzite podnikania v odbore vzťahy s verejnosťou a inštitúciami a popri tom naďalej zdokonaľovala svoje herecké zručnosti.

## Osobný život
V máji 2011 sa vydala za herca Nicolása Cabrého. V septembri toho istého roku, po dvoch mesiacoch tehotenstva potratila. V januári 2012 sa s Cabrém rozišli a ten neskôr potvrdil vzťah s herečkou Chinou Suárezovou. V máji 2012 bol pár rozvedený.

Od roku 2017 tvorí pár s Franciscom Garcíom Ibarom, s ktorým má dcéru Emu, narodenú v roku 2019.

## Filmografia
### Film
{| class="wikitable"

### Televízia

## Divadlo

### Divadelná réžia

## Referencie

## Externé odkazy
* 
* Eugenia Tobal na Instagrame

Kategória:Argentínske filmové herečky
Kategória:Argentínske divadelné herečky
Kategória:Argentínske televízne herečky
Francesco Moraglia

Mons. **Francesco Moraglia** (* 25. máj 1953, Janov, Taliansko) je taliansky rímskokatolícky teológ, kňaz, biskup ktorý je 31. januára 2012 benátskym patriarchom.

## Život
Narodil sa 25. mája 1953 v Janove. Navštevoval Janovský seminár a 29. júna 1977 bol kardinálom Giuseppe Sirim vysvätený za kňaza. Na Pápežskej univerzite Urbaniana pokračoval vo svojich štúdiách, kde roku 1981 získal doktorát z dogmatickej teológie. Od roku 1977 do roku 1978 učil v arcidiecéznom vyššom seminári.

V rokoch 1979 až 1988 bol asistentom farského kňaza vo farnosti v centre Janova a do roku 1986 bol aj profesorom dogmatickej teológie Teologickej fakulty Severného Talianska. Potom bol profesorom a neskôr dekanom Ligúrskeho inštitútu náboženských štúdií. V roku 1996 bol menovaný riaditeľom Diecézneho úradu pre kultúru. V roku 2001 sa stal členom Rady Janovských diecéznych kňazov.

Od roku 2003 slúžil ako konzultor Kongregácie pre klérus. Roku 2004 bol menovaný kanonikom katedrálnej kapitoly. Okrem výučby na Teologickej fakulte Severného Talianska a Ligúrskeho inštitútu náboženských štúdií, bol tiež v čase jeho vymenovania za biskupa riaditeľom "Didascaleionu" Centru štúdií a pomáhal vo veľkej farnosti v centre Janova.

## Biskup
Dňa 6. decembra 2007 bol pápežom Benediktom XVI. menovaný biskupom diecézy La Spezia-Sarzana-Brugnato. Biskupské svätenie prijal 3. februára 2008 z rúk kardinála Angela Bagnasca a spolusvätiteľmi boli arcibiskup Mauro Piacenza a biskup Bassano Staffieri. Uvedený do úradu bol 1. marca 2008.

## Benátsky patriarcha
Funkciu biskupa La Spezia-Sarzana-Brugnato vykonával do 31. januára 2012, kedy bol pápežom Benediktom XVI. ustanovený benátskym patriarchom. Slávnostné uvedenie do úradu bolo 25. marca 2012.

V utorok 18. septembra 2012 bol pápežom Benediktom XVI. menovaný na pomoc ako jeden z pápežsky menovaných Synodných otcov, pre nadchádzajúce 13. Riadne generálne zhromaždenie Biskupského snemu O novej evanjelizácii.

Rovnako ako predchádzajúcim patriarchom Benátok, je dovolené nosiť červené rúcho, aj keď nie je povýšený na kardinála. Červený biret je však zakončený strapcom, ako je to obvyklé aj u iných biskupov.

Dňa 18. februára 2023 ho pápež František vymenoval za člena Dikastéria pre kultúru a vzdelávanie.

## Referencie

## Iné projekty

## Zdroj

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski teológovia
Kategória:Patriarchovia Benátskeho patriarchátu
Kategória:Osobnosti z Janova
Kvartána

náhľad|Životný cyklus ''Plasmodium malariae''
**Kvartána** (tiež **malária kvartána,** **štvordenná malária**) je typ malárie vyvolaný patogénnym prvokom *Plasmodium malariae*, pre ktorú je charakteristický štvordňový rytmus akútnych záchvatov (horúčky, potenie, bolesti) vyvolaných praskaním červených krviniek za uvoľňovania merozoitov do krvného obehu. Relapsy sa u kvartány nevyskytujú vôbec, pretože *P. malariae* nevytvára hypnozoity v hepatocytoch. Erytrocytárna fáza *P. malariae* trvá 72&nbsp;hodín. Kvartána je najmiernejšia forma malárie.

## Referencie

## Pozri aj
* malária
* antiprotozoikum

Kategória:Infekčné choroby
Kategória:Malária
Terciána

náhľad|Životný cyklus plazmódií
**Terciána** (iné názvy: **malária terciána**, **trojdňová** [zriedkavo: **trojdenná**] **malária**, **trojdňová** [zriedkavo: **trojdenná**] **malarická horúčka**, **trojdňová** [zriedkavo: **trojdenná**] **horúčka**; lat. *malaria tertiana*) je typ malárie vyvolaný patogénnymi prvokmi *Plasmodium vivax*, *Plasmodium ovale* a *Plasmodium falciparum*, pre ktorú je charakteristický trojdňový rytmus akútnych záchvatov (horúčky, potenie, bolesti) vyvolaných praskaním červených krviniek za uvoľňovania merozoitov do krvného obehu. Erytrocytárna fáza týchto plazmódií trvá 48&nbsp;hodín.  

Relapsy sa u terciány sa vyskytujú iba pri infekcii plazmódiami *Plasmodium vivax* a *Plasmodium ovale*, pretože tieto vytvárajú hypnozoity v hepatocytoch, pričom relaps ochorenia môže nastať aj po niekoľkých rokoch. *Plasmodium vivax* a *Plasmodium ovale* infikujú len retikulocyty (štádium vývoja červených krviniek), ktoré tvoria len 1&nbsp;% populácie červených krviniek, preto počet infikovaných erytrocytov neprekročí 1&nbsp;%, čoho dôsledkom je, že malária vyvolaná *Plasmodium vivax* a *Plasmodium ovale* nie je taká závažná ako malígna terciána a dokonca môže odoznieť aj bez liečby, hoci v nasledujúcich mesiacoch sa objaví relaps vďaka hypnozoitom v pečeni. Úmrtnosť pri malárii vyvolanej *Plasmodium vivax* a *Plasmodium ovale* je nízka, ale ochorenie je pre pacietov veľmi vyčerpávajúce.

## Malígna terciána
Malígna terciána je ťažká forma terciány vyvolaná *Plasmodium falciparum,* ktorá končí smrťou, pokiaľ nie je medikamentózne liečená. Táto forma malárie je zodpovedná za 90 % všetkých úmrtí na maláriu. Malígna terciána je nebezpečná preto, že *Plasmodium falciparum* infikuje všetky štádiá vývinu červených krviniek vrátane retikulocytov, mladých erytrocytov aj zrelých erytrocytov, čoho dôsledkom je, že v priebehú niekoľkých dní je infikovaných obrovské percento červených krviniek. Červené krvinky napadnuté *Plasmodium falciparum* menia svoj tvar na rozetu (napadnuté červené krvinky rozetujú), čoho dôsledkom je ich prichytávanie na povrch ciev, upchávanie ciev, cerebrálna malária, zlyhanie obličiek, ťažká anémia a rozvrat iónovej rovnováhy. Malígna terciána je najnebezpečnejšia forma malárie. 

## Referencie

## Pozri aj
* kvartána
* malária
* antiprotozoikum
* predexpozičná profylaxia
* doxycyklínová postexpozičná profylaxia
* cerebrálna malária

Kategória:Infekčné choroby
Kategória:Malária
Malý Sokol

**Malý Sokol** môže byť:

* roklina v Slovenskom raji, pozri Malý Sokol (roklina)
* potok v Slovenskom raji, pozri Malý Sokol (potok)
Chryzantémovka (Glebionis)

**Chryzantémovka** () je veľmi malý rod rastlín ktorý zastupuje  byliny z čeľade astrovité (*Asteraceae*). Taxonomicky je tento rod radený do tribusu *[[Anthemideae]]* v podčeľadi astrovaté (*Asteroideae*). Rod je prirodzene rozšírený od Makronézie, cez mediteránnu oblasť po západnú Áziu.
 
## Opis
Rod chryzantémovka zastupuje jednoročné až dvojročné byliny. Byľ je priama, jednoduchá alebo bohato rozkonárená. 

Listy sú striedavé, krátko stopkaté, sediace, čepeľ je delená alebo celistvá, na báze až poloobjímavá, holá alebo na žilách slabo chlpatá. 

Úbory sú lúčovité, v počte 2 až 5, stopkaté, jednotlivé alebo v zloženom súkvetí. Zákrov je široko miskovitý, dvoj až trojradový, zákrovné listene sú so suchoblanitým lemom. Lôžko úboru je vypuklé, nahé. Lúčovité kvety sú piestikovité, plodné, žlté alebo biele. Rúrkovité kvety sú obojpohlavné, súmerné, žlté. 

Plodmi sú slamovožlté nažky bez chocholca alebo lemu.

## Rozšírenie
Areál rozšírenia rodu chryzantémovka zahŕňa oblasti od Kanárskych ostrovov cez Európu, severnú Afriku a Arabský polostrov po strednú Áziu.

## Ekológia
Chryzantémovky sa v prirodzenom prostredí vyskytujú na ruderálnych stanovištiach, pastvinách, poliach, úhoroch a pozdĺž ciest.

## Zoznam druhov
V rámci rodu eviduje databáza semenných rastlín POWO tieto súčasné dva druhy:
* *[[Glebionis coronaria]]  – [[Stredomorie (Stredozemné more)|Stredomorie]], [[Arabský polostrov]] až stredná [[Ázia]].
* *Glebionis segetum''  – južné a východné Stredomorie.

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté

Kategória:Nepôvodné druhy rastlín
Kategória:Rastliny so žltými kvetmi
Cerebrálna malária

náhľad|Cerebrálna malária u myši
**Cerebrálna malária** je infaustný stav malígnej terciány charakteristický upchávaním ciev v mozgu rozetujúcimi erytrocytmi infikovaných prvokom *Plasmodium falciparum*, pre ktorý je charakteristický nástup v podobe závratov, a ktorý končí kómou a smrťou pacienta.

Cerebrálna malária sa vyskytuje spolu s ďalšími príznakmi ako zlyhanie obličiek, ťažká anémia a rozvrat iónovej rovnováhy.

## Referencie

## Pozri aj
* malária
* terciána
* kvartána
* antiprotozoikum

Kategória:Infekčné choroby
Kategória:Malária